**SENAT UNIVERSITAR**

**HOTĂRÂREA NR. 10**

**A SENATULUI UNIVERSITAR DIN DATA DE 28.09.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit în data de 28.09.2022, hotărăşte:

**Art. 1.** Se validează *Raportul privind alegerile de la nivelul Departamentelor și Disciplinelor unde s-au vacantat pozițiile de director de departament și șef de disciplină* (Anexa 1).

**Art. 2.** Se aprobă solicitarea de acordare a titlului de Profesor Emerit Domnului Prof. Univ. Dr. Gheorghe Andrei Dan (Anexa 2).

[**Art. 3.** Se aprobă calendarul de organizare a alegerilor parțiale la nivelul Disciplinelor și Departamentelor reglementat specific conform CAP.I Art. 1, Alin. 4 din *Regulamentul de organizare și desfășurare a alegerilor în structurile și funcțiile de conducere din UMFCD din București pentru mandatul 2020-2024*  (Anexa 3).](https://umfcd.ro/wp-content/uploads/2022/REGULAMENTE/REGULAMENT%20Alegeri%20Partiale-2022.pdf)

**Art. 4.** Se aprobă numirea temporară a șefilor de disciplină și a directorului de departament (Departament 9 Clinic) până la organizarea de noi alegeri în luna octombrie 2022 (Anexa 4).

[**Art. 5.** Se aprobă *Instrucțiunile privind desfășurarea activității didactice în anul universitar 2022-2023* (Anexa 5).](https://umfcd.ro/wp-content/uploads/2022/REGULAMENTE/EFICACITATE_EDUCATIONALA/Instructiuni%20activitate%20didactic%C4%83%20an%20universitar%202022-2023.pdf)

[**Art. 6.** Se aprobă validarea rezultatelor concursurilor pentru ocuparea posturilor de cadre didactice și de cercetare pe perioada nedeterminată din toate facultățile UMFCD, organizat în Anul universitar 2021-2022, Semestrul II (Anexa 6).](https://umfcd.ro/despre-umfcd/resurse-umane/cariere-cadre-didactice/rezultate-finale-concurs-cadre-didactice-semestrul-ii-2021-2022/)

**Art. 7.** Se aprobă completarea *Metodologiei proprii de concurs pentru ocuparea posturilor didactice și de cercetare din UMFCD din București în Anul Universitar 2022-2023* (Anexa 7).

[**Art. 8.** Se aprobă modificările la  *Regulamentul privind activitatea profesională a studenților* (Anexa 8).](https://umfcd.ro/wp-content/uploads/2022/REGULAMENTE/Regulament_studenti_2022-2023.pdf)

[**Art. 9.** Se aprobă calendarul de concurs pentru *Metodologia privind acordarea gradației de merit pentru personalul didactic si personalul didactic auxiliar din UMFCD din București* (Anexa 9).](https://umfcd.ro/wp-content/uploads/2022/REGULAMENTE/ACORDAREA_GRADATIEI_DE_MERIT/DIDACTIC/ANEXA%201%20Calendarul%20concursului.pdf)

**Art. 10.** Se aprobă *Metodologia privind organizarea și desfășurarea procesului didactic în modul mixt pentru programele de masterat și pentru programul bazat pe studii universitare avansate (Anul I de studii universitare de doctorat) în cadrul UMFCD din București* (Anexa 10).

**Art. 11.** Se aprobă ca procentul de 20% (aprobat pentru achiziționarea de consumabile) din plata taxelor aferente cursurilor postuniversitare de educație medicală continuă și a cursurilor în vederea obținerii de atestate, să poată fi utilizat și pentru plata lectorilor (dacă responsabilul de curs nu solicită achiziționarea de consumabile) (Anexa 11).

**Art. 12.** Se aprobă Comisia de etică a cercetării științifice (Anexa 12).

**Art. 13.** Se aprobă Regulamentul de Organizare și Funcționare al Centrului Interdisciplinar de Cercetare și Dezvoltare în Stomatologie (Anexa 13).

[**Art. 14.** Se aprobă calendarele privind acordarea burselor în cadrul UMFCD din București, pentru Anul Universitar 2022-2023 (Anexa 14).](https://umfcd.ro/studenti/servicii-sociale/cazare-tabere-burse-decont-transport/burse/)

[**Art. 15.** Se aprobă modificarea Art. 21 din *Metodologia de evaluare a tezelor de doctorat în cadrul IOSUD UMFCD din București*(Anexa 15).](https://umfcd.ro/wp-content/uploads/2022/09/Metodologie-UMFCD-sustinere-teza-de-doctorat-2022.pdf)

**Art. 16.** Se aprobă cererile de prelungire pentru 33 de studenți doctoranzi (Anexa 16).

**Art. 17.** Se aprobă solicitările de amânare a susținerii tezei de doctorat, în temeiul Legii 49/2013 pentru 20 studenți doctoranzi (Anexa 17).

[**Art. 18.** Se aprobă structura Anului Universitar 2022-2023 pentru studiile universitare de doctorat (Anexa 18).](https://umfcd.ro/wp-content/uploads/2022/SCOALA_DOCTORALA/SD%20Structura%20an%20universitar%20de%20doctorat%202022-2023.pdf)

**Art. 19.** Se aprobă solicitarea de exmatriculare a unui număr de 3 studenți doctoranzi, înmatriculați în anul 2013 (Anexa 19).

**Art. 20.** Se aprobă solicitarea de exmatriculare a doctoranzilor români înmatriculați în 2014, 2015, 2016, 2017, 2018, 2019, 2020, 2021 conform adresei primite de la Direcția Financiar-Contabilă(anexa 20).

**Art. 21.** Se aprobă *Nota de fundamentare privind creșterea salarială din venituri proprii* (Anexa 21).

**Art. 22.** Se aprobă solicitările de desfășurare a activității didactice în regim de plată cu ora în alte universități, pentru 19 cadre didactice (Anexa 22).

**Art. 23.** Se aprobă modificările în Ștatele de funcții pentru Anul Universitar 2022-2023 (Anexa 23).

**Art. 24.** Se aprobă Nota privind Ștatele de funcții pentru personal didactic și nedidactic pe Anul Universitar 2022-2023 și aprobarea de principiu în vederea desfășurării activității didactice în regim de plată cu ora pentru Anul Universitar 2022-2023 din posturile didactice vacante ori temporar vacante, de către cadrele didactice titulare ale UMFCD și colaboratori (Anexa 24).

**Art. 25.** Se aprobă continuarea activității în Anul Universitar 2022-2023 a Asistenților universitari pe perioadă determinată (Anexa 25).

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca-Andreea Stănescu